google/wiki40b huggingface dataset:
Tobias Mikkelsen

Klubbkarriere

Mikkelsen begynte sin fotballkarriere med ungdomsfotball hos Helsingør IF før han i 2004 dro videre til Lyngby Boldklub, som da spilte i dansk 2. divisjon. Han bidro til å spille klubben opp til 1. divisjon året etter, og i 2007 hjalp han klubben med opprykk til Superligaen.

Brøndby IF

Etter opprykket meldte Mikkelsen sommeren 2007 overgang til serierivalen Brøndby IF, hvor han fikk sin debut mot FC Nordsjælland den 21. juli 2007 (2–2) og noterte seg for ett mål og én målgivende pasning. Mikkelsen mistet med tiden sin faste posisjon som høyreving som følge av utskiftninger av trenere og påfølgende spillestiler. Han fikk totalt 35 seriekamper og to mål på sine to sesonger for klubben.

FC Nordsjælland

Den 18. august 2009 meldte Mikkelsen overgang til FC Nordsjælland, hvor han skrev under på en kontrakt med varighet på tre og et halvt år.

SpVgg Greuther Fürth

Den 26. juli 2012 meldte Mikkelsen overgang til den tyske klubben SpVgg Greuther Fürth, hvor han skrev under på en treårskontrakt.

Internasjonal karriere

Mikkelsen fikk sin landslagsdebut for det danske herrelandslaget i en vennskapskamp mot Finland den 15. november 2011 (2–1), hvor han kom inn som innbytter for Daniel Wass i andre omgang. Han var også én av syv spillere fra FC Nordsjælland som ble tatt ut til serielandslaget som skulle representere Danmark i King's Cup 2012. Mikkelsen ble siden tatt ut i den danske troppen til EM i fotball 2012 i Polen og Ukraina av landslagstrener Morten Olsen.
Peter Madsen (tegner)

Bakgrunn og arbeid

Peter Madsen ble født i Århus i Danmark, men rakk i løpet av barndommen å bo på tolv forskjellige steder rundt om i Danmark. Han debuterte i 1973 med flere korte serier i Seriemagasinet. I de følgende år bidro han til flere amatørfanziner, blant annet Sejd og Blomstrende Spaghetti.
På initiativ fra det danske tegneserieforlaget Interpress gikk i 1977 Peter Madsen sammen med Henning Kure og Hans Rancke i gang med å skape den humoristiske vikingserien Valhall. Det første albumet kom i 1979. Valhall har i dag kommet ut med fjorten album og det femtende er ventet i 2009.
Egentlig studerte Peter Madsen medisin, men foretrakk heller å bli tegner og forteller. I 1990 ble det utgitt et samlealbum med opplevelsene hans som ung medisinstudent. Samme året ble albumet kåret til Årets beste album av Danske Tegneserieskaperes konferanse.
I 1990 startet han arbeidet med å gjenfortelle evangelienes i historie i tegneserieformat på oppdrag fra Det Danske bibelselskap. I Menneskesønnen hadde Peter Madsen tolket Jesus på en ny måte, noe som ble godt mottatt. Han ble tildelt både Den Kristne Tegneseriepris på Tegneseriefestivalen i Angoulême (Frankrike) og Den norske Sproingprisen for Menneskesønnen.
På 2010-tallet har han illustrert barnebokserien Trolleliv som handler om en trollbarna i en trollfamilie i et folkeeventyr- og Kittelsen-inspirert univers.
Callum Booth

Unge år

Booth ble født i Stranraer, men flyttet til Haddington, East Lothian, da han var tre år gammel, sammen med foreldrene og en eldre bror. Han fikk sin skolegang på Haddington førskole, King's Meadow barneskole og Knox Academy.

Karriere

Booth sluttet seg til ungdomsavdelingen i Hibernian da han var bare 10 år gammel og han spilte for det ungdomslaget fra Hibs som vant både ungdomsserien og cupen for ungdomslag i Skottland i 2009. Booth signerte kontrakt som profesjonell med Hibs etter suksessen, men måtte vente før han fikk sin første opptreden på førstelaget. Han hadde låneopphold hos de skotske ligaklubbene Arbroath og Brechin City i løpet av 2010. Colin Calderwood gav Booth en langtidskontrakt da han returnerte fra den sistnevnte klubben i desember 2010.
Booth fikk sin debut for Hibernian den 18. januar 2011 i et 1-0-tap for Ayr United i FA-cupen og scoret sitt første mål for klubben i en 2–0-seier mot Inverness CT den 26. februar 2011 på Easter Road.
Ravnedalsveien (Kristiansand)

Ravnedalsveien (1-25, 12-34) er en boligvei i bydelen Grim i Kristiansand. Den har sitt løp fra Setesdalsveien ved Grimsbroa, krysser Grimsbekken, går gjennom Egelunden og passerer boligområdet på Enrum før den ender i Ravnedalsparken. Kafébygningen i parken er nr 34 og totalt er 23 eiendommer matrikulert til veien.
Le Rire

Le Rire (norsk: «Latteren») var et humormagasin som ble utgitt fra oktober 1894 til 1950-årene. Det ble grunnlagt i Paris i Belle Époque av Felix Juven, i en tid da den typiske pariseren begynte å få mer utdanning, inntekter og fritid. Interessen for kunst, kultur og politikk var økende i 1890-årene. Le Rire var den mest suksessfulle av alle tidsskriftene innen sjangeren journaux humoristiques.
Dreyfus-saken så dagens lys i 1894, og Le Rire var et av mange tidsskrifter som bar preg av den antirepublikanske stemningen i kjølvannet av denne skandalen. Det var en tid da fransk politikk ofte var kjennetegnet av korrupsjon og vanstyre. Ministre og fremstående militære ble ofte skyteskiver. 
Satirebladet var fylt med fremragende tegninger av prominente kunstnere. Bladet hadde helsides fargetrykk på begge omslagssidene og på midtsidene. Mange av disse trykkene er i dag populære samleobjekter. Den mest fremstående bidragsyteren var Théophile Steinlen. Hans illustrasjoner var bitende karikaturer av datidens politikere. Bladet inneholdt også illustrasjoner av kjente artister som Henri de Toulouse-Lautrec, René Georges Hermann-Paul, Juan Gris, Lucien Metivet, Georges Meunier, Jean-Louis Forain, Adolphe Willette, Joaquín Xaudaró, Leonetto Cappiello, Albert Guillaume, Manuel Luque, Jules Grandjouan og Jules-Alexandre Grun.
Tidsskriftet ble utgitt i nesten seksti år.
Kavaleriet (band)

Kavaleriet er et norsk rockeband med base i Oslo som spiller sinte sørlandsviser og hard vals. Bandet ble startet i 2004 og har gitt ut to EP'er, En liten skonnert i 2005 og Kaptejn Pram i 2007. Kavaleriet spilte tre konserter på By:Larm 2010. Senere har Kavaleriet spilt blant annet på Fantasifestivalen på Christian Radich (Oslo), Jorddunstfestivalen (Frøya), Månefestivalen (Fredrikstad) og Canal Street (Arendal).
På Jorddunstfestivalens nettside skrives det at «Kavaleriet avsluttet med et forrykende show. Harvalsen treffer deg i magen med et damplokomotivs kraft, og de slipper å tenke på at noen skal få pengene tilbake. Dette var nemlig den hardeste og tøffeste valsen under hele konserten.»
Canal Street skriver følgende om Kavaleriet: «Stemningen ble godt ivaretatt av Kavaleriet, som etter egen uttalelse ville bidra med hard vals og sinte sørlandsviser, noe som man uten tvil kan kalle en særegen og heftig blanding. Og når de i tillegg lover å stille med hardest valsegaranti på hele Canal Street, så forstår man veldig godt at mange blant publikum trykket dem til sitt bryst – i hvert fall dem med en tøddel av sørlandsblod i sine årer.»
Universitetet i Konstantinopel

Universitetet i Konstantinopel i det bysantinske imperiet fikk status som universitet i 848. Som de fleste eldre universiteter, hadde det vært en akademisk institusjon lenge før det ble godkjent som universitet. Den opprinnelige institusjonen ble grunnlagt i år 425 av herskeren Theodosius II. Universitetet eksisterte fram til det 14. århundret.
Universitetet besto av skolene for medisin, filosofi, jus og skogbruk. Den mest kjente av studentene på Universitetet i Konstantinopel er den bulgarske tsaren Simeon I.
Ingrisma bilobiceps

Utseende

En middelsstor, nokså bred, gjerne grønn eller svart gullbasse. "Snuten" er rundet spadeformet forlenget. Oversiden er ganske tett punktert, dekkvingene med grove punktrader.

Utbredelse

Arten lever i Thailand og Laos.
Zoológico Nacional de Nicaragua

Zoológico Nacional de Nicaragua er Nicaraguas største dyrehage. Den har et areal på 1,7 hektar, og befinner seg ved kilometer 16 langs motorveien mellom Managua og Masaya. Den ble grunnlagt i 1978, og ble statlig i 1980. Den har om lag 150 pattedyr, 750 fugler og 250 reptiler. En av de største attraksjonene er den bengalske tigeren Tina.
Jessheimmarka

Jessheimmarka er et skogområde Sørøst for Jessheim som inkluderer Allergotskogen, Randbymarka, Jernbanemarka og Langelandsfjellet sørover til Høgfjellet. Skogsområdet ligger mellom E6 i vest og Randbydalsvegen i øst, sør for Skogmo, Fladbyseter og Allergot. Skogområdet er et mye brukt turområde hele året. Skogsområdet er variert med mindre koller, noen litt større høyder og myrområder.
Området har tett nett av stier, og kan by på variert terreng, samt lysløype. De benyttes hele året av både terrengsyklister og mosjonister i alle aldre. Speiderne har sin base i denne skogen, med bålplasser og mye aktivitet. Det er også turorienteringsposter i området. På vinteren kjøres det opp skiløper som en del av et større sammenhengende skiløypenett mot Borgen (Åsmarka) og Kløfta.
Ludolph van Ceulen

Bakgrunn

Ludolph van Ceulen kom allerede i barneårene til Antwerpen og senere til Delft, og vokste opp i det nederlandske område. I 1594 grunnla han en fekteskole i Leiden.
Fyrstikk

Historie

En tidlig fyrstikk ble utviklet i Kina i 577. Dette var små svovel-impregnerte furupinner.
Den første moderne fyrstikken ble laget i  1805 av K. Chancel, som var assistent til professor L. J. Thénard i Paris. Fyrstikkhodet var laget av en blanding av natriumklorat, svovel, sukker og gummi. En satte fyr på dem ved å dyppe dem i en liten asbestflaske fylt med svovelsyre. Ettersom fyrstikkene var dyre og farlige å bruke, ble de aldri mye brukt.
Det var den engelske kjemikeren John Walker som lagde de første fyrstikkene som ble tent ved friksjon i 1827. Arbeidet hans bygde på det Robert Boyle hadde gjort med svovel og fosfor. Walker oppdaget at en blanding av antimonsulfid, natriumklorat, gummi og stive, kunne ta fyr om en slo det mot en ru overflate. Kjemikeren kalte oppfinnelsen sin congreves, men Samuel Jones tok senere patent på denne og solgte fyrstikkene som Lucifers. 
De første fyrstikkene hadde en ustø flamme som var svært sterk i begynnelsen og gav fra seg en vond lukt. Likevel ble de mye brukt, og førte til en tydelig vekst i tallet på røykere. Hvit fosfor ble innført i 1831 for å redusere lukten, men viste seg å føre til farlige knokkelmisdanninger, og ble forbudt.

Trygge fyrstikker

Et tiår senere, i 1844, kom svensken Gustaf Erik Pasch på å skille de brennbare ingrediensene, slik at noe satt i fyrstikkhodet og noe på en egen tennoverflate. Johan Edvard Lundström forbedret oppfinnelsen ti år senere. Fyrstikken inneholdt nå antimon(III)sulfid og natriumklorat, mens tennoverflaten hadde knust glass og rød fosfor. Varme fra friksjonen når en dro fyrstikken over tennoverflaten gjør den røde fosforen om til hvit; denne tar så fyr, som raskt går over til å brenne treet i fyrstikken. 
Særskilte fyrstikkesker med fyrstikker inni og en egen tennoverflate på siden ble først laget rundt 1890 av amerikaneren Joshua Pusey.

Fyrstikker i kulturen

Selv om moderne fyrtøy som lighter er funnet opp, bruker en fortsatt fyrstikker, særlig til å tenne bål eller levende lys. 
Det lille mirakelet det er å lage ny ild har gjort fyrstikken til et slags symbol på liv, men det at ilden er så kortlivet gjør den mindre egnet til å stå for håp og ettertanke på samme måte som levende lys. Fyrstikkene i eventyret «Piken med svovelstikkene» av H.C. Andersen gir dermed bare svært kortvarig lindring.
Uinnskrenket ubåtkrig

Uinnskrenket ubåtkrig er en type sjøkrig hvor ubåter senker fartøy som tankskip og bulkskip uten forvarsel, i motsetning til angrep etter såkalte priseregler. Prisereglene sa at angripende ubåter måtte lete etter mannskap og føre dem i sikkerhet før fartøyet deres ble senket, med mindre skipet hadde nektet å stanse eller gjort aktiv motstand mot bording. En slik taktikk ga ubåtene en fordel som økte effektiviteten i en krig, men ble ansett av mange for å være et brudd på internasjonale regler for krigføring, særlig når det gjelder nøytrale skip.
Etter tyskernes bruk av uinnskrenket ubåtkrig under første verdenskrig ønsket flere land å begrense eller forby bruken av ubåter. I stedet kom stormaktene frem til Marineavtalen i London 1930 hvor ubåter ble påkrevd å følge prisereglene. Disse reglene la ikke ned noe forbud mot å bevæpne handelsskip, men ved å bevæpne dem eller delta aktivt i en konflikt ved å rapportere om ubåtenes bevegelser, ble handelsskipene de facto deltakere i striden, noe som fjernet beskyttelsen prisereglene ga dem. Dette gjorde at restriksjonene på ubåtkrig ikke fungerte i praksis.
Dinacoma

Utseende

Middelsstore, avlange, gråbrunlige oldenborrer. Oversiden er mer eller mindre tett kledt med lyse skjell som danner lyse striper på dekkvingene. Hannene er mindre og tettere skjellkledt enn hunnene.

Levevis

Arten lever på tørr, brannutsatt buskmark (chaparral) i California.

Utbredelse

Slekten er utbredt i California. D. caseyi har en svært begrenset utbredelse i Riverside County, California og er regnet som sterkt truet.
Vormedal

Historie

Gården Vormedal (gårdsnummer 124) lå opprinnelig under prestegården på Avaldsnes, og utgjorde den ene enden av den gamle kirkeveien som gikk fra Aksnes i øst til Vormedal i vest og forbandt Førresfjorden med Karmsundet, hvor det var mulig å ta båt over til Avaldsnes kirke. Kirkeveien ble åpnet i 1864 etter 12 år med undersøkelser og planlegging, og var svært viktig for kirkegjengere i området helt frem til Førresfjorden kirke åpnet i 1893. Etter dette ble den gradvis mindre viktig; Tuastadveien (idag Gamle Tuastadvei) mellom Snik og Røyksund ble åpnet rundt 1893, og forbandt Røyksund og Snik med Vormedal.
Spannevegen ble åpnet en gang like over århundreskiftet, og ble en viktig forbindelse mellom Røyksund og Haugesund, forbi Aksnes og Spanne, og gjorde deler av trafikken via sjøveien eller Vormedal overflødig.

Vormedal i dag

Idag har Dupont Nutrition & Health AS en fabrikk på Vormedal i nærheten av det gamle møllebruket, hvor de blant annet produserer Alginat til bruk i legemiddelindustrien. 
Vormedal har den eneste ungdomsskolen på Fastlands-Karmøy, som dekker Moksheim, Norheim, Kolnes, Spanne, Tuestad og Røyksund. Mykje skole, som sto ferdig i 2008 dekker Vormedal, Moksheim og Snik, og også Tuastad, Røyksund og Fosen etter nedleggelsen av Tuastad skole i 2012. 
Vormedal har idag en av to brannstasjoner på Fastlands-Karmøy og er bemannet av frivillige mannskaper. Det er usikkert om denne vil bli værende på Vormedal, til tross for at den historisk har hatt en viktig plassering i tilfeller hvor stor kø eller ulykker i forbindelse med Karmsundsbrua har gjort fremkommeligheten vanskelig.  Den er også strageisk plassert i forhold til den nye Karmøy-tunnellen mellom Håvik, Fosen og Gismarvik.  
Plassert like i nærheten av brannstasjonen finner man også et grendehus, Kiwi-butikk, treningssenter og en frisør, samt bussholdeplasser med forbindelse mot Oasen storsenter på Norheim og Snik og Røyksund.  
Rundt Vormedal finnes det flere turområder, blant annet lysløype gjennom Norheimskogen og Moksheimskogen, i tillegg til gamleveien fra Snik til Røyksund, kirkeveien, samt løyper rundt Vormedalsvannet og Tuestadvannet.
An‐Nahḍah-partiet

Ḥarakat an‐Nahḍah (arabisk: حركة النهضة; fransk: Parti de la Renaissance – Gjenfødelsespartiet), også stavet Ennahda, Ennahdha og Nahda, er et moderat islamistisk tunisisk opposisjonsparti. Det ble grunnlagt som Ḥarakat al-Atiǧāh al-Islāmī (حركة الاتجاه الإسلامي; Mouvement de la tendance islamique) 6. juni 1981 av blant andre Rashid al-Ghannushi, som er partiets leder. Under tidligere president Zayn al-‘Ābidīn bin ‘Alīs styre fra 1987 til januar 2011 var an‐Nahḍah forbudt, og regimet regnet det for å være en terroristorganisasjon. Etter sjasminrevolusjonen ble partiet legalisert 1. mars 2011, og det er i dag et av de viktigste politiske partiene i Tunisia. Etter det tunisiske valget i 2011 hevdet partiet 24. oktober å være valgets vinner.
Klett

Klett (norønt av klettar av klettr.som betyr fjellknatt) er et av distriktene i bydelen Heimdal i Trondheim kommune, og ligger i området kalt Leinstrand sør for Leinstrand kirke. Distriktet grenser mot Heimdal og Tiller i nord/øst og Byneset i nord/vest og Melhus i sør/vest. I selve Klett sentrum bor det ca. 200 personer, men områdene rundt består stort sett av jordbruksareal.

Historie

Stedet har fått navn fra gården Klett som på 1500-tallet tilhørte Elgeseter kloster og som i 1647 var krongods. Fra 1600-årene tilhørte gården Caspar C. Schøller. Den ble solgt til bondeselveie i 1733. I 1830 ble den delt i flere bruk.
Til gården hørte husmannsplassene Kletteleira og Kletterøa.

Bruk under andre verdenskrig og etterpå

Under den andre verdenskrig ble mye av jordene på Klett ødelagt da tyskerne bygde den store militærleiren Nypan leir
Etter krigen er området blitt benyttet dels til militære formål dels til industritomter.
I «sentrum» finner vi en større bensinstasjon, dagligvarebutikk og frisør, samt Felleskjøpet.
Tidligere gikk E6 gjennom Klett sentrum, men ble flyttet til ny trasé i 1988.
Sør for sentrum ligger Klettkrysset hvor E39 og E6 møtes. Leinstrand Idrettslag har også sin hovedarena på Klett, der fotball og skøyter er det viktigste. I umiddelbar nærhet til idrettsplassen finner vi Leinstrand samfunnshus.
Asker og Bærum

Asker og Bærum er den delen av Akershus fylke som ligger vest for Oslofjorden og sydvest for Oslo. Området omfatter de to kommunene Asker og Bærum, med til sammen 180 256 innbyggere (1. januar 2015) og et samlet areal på 293 km². Distriktet er uten grense over land til resten av Akershus fylke, men grenser til Oslo i nordøst og Buskerud i sørvest. Over Oslofjorden er det på det smaleste 1,8 kilometer til Nesodden i østre Akershus.
Størstedelen av Asker og Bærum regnes som en del av tettstedet Oslo, men Sandvika i Bærum har bystatus. I Asker og Bærum ligger bl.a. Asker og Bærum tingrett.

Byer

Sandvika fikk bystatus gjennom kommunestyrevedtak i 2003.

Historie

Området var en del av det historiske fylket Vingulmark som hørte til landsdelen Viken og Borgartingets rettskrets. Da formannskapslovene ble innført i 1837 sognet området til Asker prestegjeld, som bestod av de tre sognene Asker, Østre og Vestre Bærum. Asker sogn ble til Asker kommune, og Østre og Vestre Bærum til Bærum kommune. Disse to kommunene har siden vært uforandret.

Annet

Lokalpolitikere fra både Ap, Frp, H, Krf og Venstre har alle vært enige om en nedleggelse av fylkeskommunene og en sammenslåing av Asker og Bærum. Grunnen er at kommunene etter all sannsynlighet ville klart seg bedre uten resten av fylkeskommunen.
Pedersens sykkel

Pedersens sykkel, også kalt Dursley Pedersen sykkel er en sykkel som ble utviklet av den danske oppfinneren Mikael Pedersen og produsert i den engelske byen Dursley. Seiv om den aldri ble enormt populær har den fortsatt trofaste tilhengere og produseres fremdeles i dag. Dens uvanlige ramme er beskrevet som et  «rent kors». ble markedsført som cantilever, og har et særegent hengekøye-aktig sete. Varianter omfatter lette racersykler, tandem, og en samnenleggbar variant. Andre Pedersen oppfinnelser omfatter to og tre-trinns gir i navet.

Historie

Pedersen fikk patent i Storbritannia for sykkelen sin i begynnelsen av 1890-tallet og bygde den første modellen i trematerialer. Han dannet Pedersen Cycle Frame  Co. Ltd, og da den kom i økonomiske vanskeligheter ble produksjonen videreført av Dursley Pedersen Cycle Co. Bygging ble også lisensiert til andre produsenter, og ca 30 000 enheter ble produsert tidlig på 1920-tallet, men utformingen slo egentlig aldri an. 
I 1978 gjenoptok Jesper Sølling produksjon i København og den er blitt etterfulgt av andre.
Lars Eriksson

Klubbkarriere

Eriksson kom til Hammarby IF som elleveåring og debuterte for klubben i Allsvenskan i 1986. Han ble i klubben frem til 1989, da han meldte overgang til IFK Norrköping. I 1994 ble han utenlandsproff da han dro på utlån til den belgiske klubben R. Charleroi SC. Her spilte han kun én sesong før han dro videre til den portugisiske storklubben FC Porto i 1995, som en mulig erstatning for førstelagsmålvakten Vítor Baía, som i 1996 dro videre til FC Barcelona.
Under den nye treneren António Oliveira fikk han sterk konkurranse om målvaktsplassen med Henrique Hilário, Silvino Louro de Almeida og Andrzej Wozniak. For Porto vant han Liga Sagres to ganger, henholdsvis i 1996/1997 og i 1997/1998. Konkurransen om målvaktsplassen gjorde likevel at han i 1998 bestemte seg for å dra tilbake til Sverige, hvor han skrev under for sin moderklubb Hammarby IF som reservemålvakt til Per Fahlström. Da Fahlström dro videre til Lyngby Boldklub samme år fikk Eriksson igjen tillit, og i 2000-sesongen ble han utnevnt til klubbens kaptein. 
Etter at spillerkarrieren tok slutt med seriemesterskap i 2001, ble Eriksson målvaktstrener i Hammarby IF, og i 2007 ble han klubbens nye fotballsjef. Han fikk for øvrig sparken fra denne stillingen i mai 2009 på grunn av Hammarbys sviktende økonomi, og i desember 2009 ble han ansatt som ny målvaktstrener for det svenske fotballandslaget.

Internasjonal karriere

Eriksson fikk sin landslagsdebut for Sverige i januar 1988 i en vennskapskamp mot Øst-Tyskland på Las Palmas (4-1). Hans første internasjonale turnering var Sommer-OL i Seoul i 1988. Han deltok deretter i VM i fotball 1990, som ble arrangert i Italia, men dette mesterskapet ble for Sveriges del betegnet som fiasko da de tapte alle de innledende gruppekampene mot henholdsvis Brasil, Skottland og Costa Rica. Sverige gjorde det likevel bedre under EM i fotball 1992 arrangert på hjemmebane, da landslaget spilte seg til en plass i semifinalen som de tapte mot Tyskland. 
Han var også med i troppen under VM i fotball 1994 som ble arrangert i USA, og som reservemålvakt så han Sverige ende opp på en overraskende bronseplass etter å ha vunnet bronsefinalen mot Bulgaria. Som målvakt på landslaget ble han utkonkurrert av både Sven Andersson og siden Thomas Ravelli, noe som gjorde at Eriksson ofte var å finne på innbytterbenken. Han fikk likevel sjansen for Sverige i flere vennskapskamper.
Einar Lurås Oftebro

2013/14

Oftebro deltok i Sommerlekene 2013 i Knyken, og kom der på annenplass, bak Leif Torbjørn Næsvold. I Hovedlandsrennet i Vang i mars 2014 kom han på annenplass i klassen for gutter 16 år, bak Lars Ivar Skårset.

2014/15

Han ble tatt ut til European Youth Olympic Festival i Østerrike i februar 2015. Der kom han på 13.-plass på normalbakke / 5 km. Han lå her på fjerdeplass etter hopprennet.

2015/16

Han deltok i Vinter-OL for ungdom 2016. I øvelsen kombinert stafett, der to langrennsløpere, to skihoppere og en kombinertløper utgjorde et lag, kom Norge på annenplass, der han deltok sammen med Anna Odine Strøm, Martine Engebretsen, Marius Lindvik og Vebjørn Hegdal. Individuelt kom han på 14.-plass i kombinert, og i lagkonkurransen i skihopp kom Norge på sjetteplass.

2017/18

Under junior-VM i Kandersteg i  Sveits tok han sølvmedalje i individuell konkurranse normalbakke + 10 km etter Ondřej Pažout fra Tsjekkia, og bronse i lagkonkurransen sammen med Jens Lurås Oftebro, Simen Kvarstad og Andreas Skoglund.
Han debuterte i V-cup søndag 4. mars i Lahti Finland. Han kom nummer 40. 
2018/19 
sesong start på Beitostølen med bronse på gundersen 5km.  
World cup start i Ruka, Finland. Avsluttet på 12 plass. Karrierebeste
Idrettslaget Grykameratene

Idrettslaget Grykameratene (stiftet i 1946) er et idrettslag fra Averøy i Nordmøre. A-laget i fotball spiller til daglig i 5. divisjon i Nordmøre og Romsdal Fotballkrets. Grunnet manglende rekruttering har klubben startet et samarbeid med Averøykameratene.
Fartsgrenser i Ungarn

Fartsgrenser i Ungarn er 50 km/t innen tettbygd strøk og 90 km/t utenfor tettbygd strøk, med mindre noe annet er skiltet.
På motorveier er fartsgrensen 130 km/t, mens motortrafikkveier har fartsgrenser opp til 110 km/t, med mindre noe annet er skiltet. Fartsgrensene gjelder både for personbiler og de fleste motorsykler, mens for busser, tyngre kjøretøy og kjøretøy med tilhengere, gjelder ytterligere fartsbegrensninger.
Badou Ndiaye

Landslaget

Han ble tatt ut i Senegals tropp til VM i fotball 2018 i Russland.
Kvalifisering til VM i fotball 2002 (UEFA) – Gruppe 2

Kvalifisering til VM i fotball 2002 (UEFA) – Gruppe 1 var en kvalifiseringsgruppe i UEFA for VM i fotball 2002. Gruppen besto i alfabetisk rekkefølge av Andorra, Estland, Irland, Kypros, Nederland og Portugal.
Portugal vant gruppen og kvalifiserte seg til VM. Irland endte på andreplass og gikk til omspill.